Një person i moshës 77 vjeçare, me iniciale B.Th, ka humbur jetën mbrëmë në Skenderaj, si pasojë e rënies nga një banesë.
Rastin e ka konfirmuar edhe zëdhënësi i Policisë së Kosovës për rajonin e Mitrovicës Avni Zahiti, i cili ka treguar se ngjarja tragjike ka ndodhur në ora 18:00.
"Një i moshuar rreth moshës 77 vjeçare ka mbetur pa shenja jete si pasojë e rënies nga kati i shtatë i një banesë në Skenderaj. Vdekjen e viktimës e ka konstatuar mjeku ne vendin e ngjarjes. Ngjarja raportohet të ketë ndodhur rreth orës 18:00, ndërsa njësitë relevante policore po merren me rastin", ka thënë Zahiti.
"Hetuesit Policor janë duke zhvilluar hetime për zbardhjen e plotë te rrethanave të këtij rasti, ndërkaq trupi i pajetë i viktimës me urdhër të prokurorit është dërguar për obduksion. Rasti po hetohet si vetëvrasje", ka thënë Zahiti.
Materialet dhe informacionet në këtë portal nuk mund të kopjohen ose të përdoren në çfarëdo forme tjetër për qëllime përfitimi, pa miratimin e drejtuesve të portalit.
Përdorimi dhe botimi i lajmeve mund të bëhet vetëm me kusht që autorësia të ruhet dhe të vendoset në mënyrë të qartë burimi i lajmit.